אמנון ברזל

אמנון ברזל (נולד ב-5 ביולי 1935) הוא אוצֵר ישראלי.

ביוגרפיה
ברזל נולד בתל אביב. הוא בוגר הפקולטה למדעי הטבע באוניברסיטה העברית בירושלים, ולימודי תולדות האמנות מאוניברסיטת סורבון בפריז. מסוף שנות ה-60 משמש כמבקר אמנות  במוסף הספרותי של העיתון "הארץ". בשנות ה-70 לימד תולדות האומנות במכון אבני ובחוג לאומנות  באוניברסיטת חיפה.

בשנת 1976 מונה לאוצר הביתן הישראלי בביאנלה של ונציה. במסגרת זו אצר במשך 6 שנים רצופות את התערוכות של מנשה קדישמן, דני קרוון, משה גרשוני ומיכה אולמן. בסוף שנות ה-70 שימש כיועץ ראש עיריית תל אביב שלמה להט לאמנות. בתחילת שנות השמונים הקים ואצר את אירועי האמנות הסביבתית תל-חי 1983-1980 ביוזמת התנועה הקיבוצית בצפון. משנת 1986 הקים ואצר שורה של פרויקטים באיטליה שהמרכזי שבהם הקמה וניהול המוזיאון לאמנות עכשווית בעיר פראטו שליד פירנצה. היה האוצר הראשון של פארק הפיסול הבינלאומי וילה צ'לה בטוסקנה.  בשנת 1994 מונה למנהל המייסד של המוזיאון היהודי בברלין. בשנת 2006 אצר את התערוכה 'מאה שנות אמנות ישראלית' במילאנו.

לאורך השנים אצר תערוכות רבות, כתב עשרות קטלוגים וספרים לאמנות בינלאומית וישראלית, בהם 'אמנות בישראל' (אנגלית, הוצאת פוליטי מילאנו, 1987).

קישורים חיצוניים
 
 כרמלה טייכמן בשיחה עם אמנון ברזל, אוצר, חוקר, מנהל מוזיאונים , באתר "בית לאומנות ישראלית", מרץ 2016
 

אוצרים ישראלים
פעילים במדורי המועצה הישראלית לתרבות ואמנות
בוגרי האוניברסיטה העברית בירושלים
בוגרי אוניברסיטת פריז
ישראלים שנולדו ב-1935